André Luiz Moreira

André Luiz Moreira (født 1974), bedre kjent som André Luiz, er en brasiliansk tidligere fotballspiller.

André Luiz startet karrieren hos  i 1993, hvor han som venstrebent spiller raskt etablerte seg på venstresiden av det fremgangsrike laget, enten i forsvar eller på midtbane. Han gjorde seg såpass bemerket for São Paulo at Mário Zagallo, i sin andre kamp som landslagstrener, ga ham hans landslagsdebut for  som innbytter i en vennskapskamp mot  22. februar 1995. André Luiz var jevnlig involvert på landslaget de to påfølgende årene, og var i 1996 del av det brasilianske laget som vant bronsemedaljer under sommer-OL i Atlanta.

 kjøpte ham i 1997. En skade begrenset ham til 14 opptredener for klubben, før han i august samme år ble hentet til spanske  i Primera División for 1000 millioner pesetas. I Spania opplevde han en klubb preget av hyppige trenerskifter. Treneren som hentet ham, Víctor Fernández, satt ikke lenge i sjefsstolen. André Luiz nøt ikke samme tillit under Artur Jorges ledelse. I 1999 gikk André Luiz tilbake til brasiliansk fotball på utlån til . Da han returnerte til Tenerife et år senere, var klubben rykket ned. André Luiz tilbragte siste halvdel av 1999/00-sesongen i Segunda División med Tenerife, før han gikk på et års utlån til .

2001/02-sesongen var han utlånt til . Han gjorde en god figur hos Marseille, men overgangen ble aldri gjort permanent. I stedet ble han hentet til den franske hovedstaden av , som betalte Tenerife €6,5 millioner for ham. Fra sin posisjon på venstre side av midtbanen, gjorde han seg ikke spesielt bemerket. Siste halvdel av 2002/03-sesongen var han lite involvert. Da Vahid Halilhodžić overtok som trener etter Luis Fernández, ble ikke André Luiz satset på. Han ble sendt en periode på utlån til Corinthians i 2003, for så å tilbringe en mislykket periode på utlån til  i 2004, før Paris Saint-Germain så løste ham fra kontrakten.

Sammen med landsmannen Marcelinho Carioca signerte han for korsikanske  på sommeren 2004. Der markerte han seg mot sine to tidligere klubber i Ligue 1, med to scorede mål mot Marseille og seiersmålet over Paris Saint-Germain. I april 2006 forlot han Ajaccio, som  avslutter sesongen med nedrykk fra den franske toppdivisjonen. På høsten tilbragte han et kort opphold hos , før han i 2007 signerte for  Jaguares de Chiapas, hvor han spilte to sesonger i mexikansk fotball. Han avsluttet så karrieren med to skadeforfulgte sesonger i Major League Soccer med .

Referanser

Eksterne lenker 
 
 BDfutbol

Brasilianske fotballspillere
Fotballspillere for São Paulo FC
Fotballspillere for Sport Club Corinthians Paulista
Fotballspillere for CD Tenerife
Fotballspillere for Cruzeiro Esporte Clube
Fotballspillere for Olympique de Marseille
Fotballspillere for Paris Saint-Germain FC
Fotballspillere for Fluminense FC
Fotballspillere for AC Ajaccio
Fotballspillere for Santos FC
Fotballspillere for CF Jaguares de Chiapas
Fotballspillere for San Jose Earthquakes
Fotballspillere under Sommer-OL 1996
Deltakere for Brasil under Sommer-OL 1996
Medaljevinnere under Sommer-OL 1996
Olympiske medaljevinnere i fotball
Personer fra São Paulo